નવા પ.ઝોનના ઇન્ચાર્જ એસ્ટેટ ઓફિસર ચૈતન્ય શાહ કહે છે, “આજે વહેલી સવારે આ બંને હાઇરાઇઝ બિલ્ડિંગમાં સીલિંગ ઝુંબેશ હાથ ધરાઇ હતી. આ બિલ્ડિંગોના સંચાલકોને ગત તા.૪ માર્ચે ફાયર સેફટી સિસ્ટમ બેસાડવાની તાકીદ કરાઇ હતી. પરંતુ એક મહિનાના સમયગાળા બાદ પણ તંત્રની તાકીદની અવગણના કરાતાં આજે સીલિંગની કાર્યવાહી હાથ ધરાઇ હતી.” કોર્પોરેશન દ્વારા ન્યૂયોર્ક ટાવરમાં ૪પ દુકાનોને સીલ મરાયાં હતાં. ચેતન્ય શાહ વધુમાં કહે છે, ‘હાઇકોર્ટની એક સૂચનાના આધારે ત્રણ એડવોકેટની ઓફિસને બાકાત રખાઇ છે.’